ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

(1) บริษัทมีทุนจดทะเบียนและเรียกชำระเต็มมูลค่าจำนวน 160 ล้านบาท
ประกอบด้วยหุ้นสามัญจำนวน 16 ล้านหุ้น มูลค่าหุ้นที่ตราไว้หุ้นละ 10 บาท

(2) ในระหว่างปีสิ้นสุดวันที่ 31 ธันวาคม 2556
บริษัทได้ดำเนินการซื้อหุ้นทุนคืนตามโครงการซื้อหุ้นคืนโดยวิธีการซื้อหุ้นในกระดานหลักของตลาดหลักทรัพย์แห่งประเทศไทยเป็นจำนวนเงินรวม
451.60 ล้านบาท สำหรับหุ้นสามัญจำนวน 902,200 หุ้น เพื่อวัตถุประสงค์ในการบริหารการเงิน

(3) บริษัทไม่ได้มีการออกหุ้นเพิ่มทุนหรือลดทุนในระยะ 5 ปีที่ผ่านมา

7.2 ผู้ถือหุ้น

(1) รายชื่อผู้ถือหุ้นสูงสุด 10 รายแรก ณ วันที่ 31 ธันวาคม 2557 ได้แก่

  --------------------------------------------------- ----------- --------
  รายชื่อผู้ถือหุ้นรายใหญ่                                    จำนวนหุ้น     %

  กลุ่ม Mandarin Oriental Holdings B.V. ^(1/)           7,183,500   44.90

  1.1 Mandarin Oriental Holdings B.V.                 6,399,500   40.00

  1.2 บริษัท เจ้าพระยาดีเวล๊อปเมนท์ คอร์ปอเรชั่น จำกัด          784,000     4.90

  กลุ่มบริษัทอิตัลไทย                                       5,268,987   32.93

  2.1 นางนิจพร จรณะจิตต์                                 3,506,098   21.91

  2.2 บริษัท เจ้าพระยาดีเวล๊อปเมนท์ คอร์ปอเรชั่น จำกัด          816,000     5.10

  2.3 นางพิไลจิตร เริงพิทยา                               285,019     1.78

  2.4 นายเปรมชัย กรรณสูต                                271,520     1.70

  2.5 นายยุทธชัย จรณะจิตต์                                230,350     1.44

  2.6 นางสาววลัยทิพย์ จรณะจิตต์                            80,000      0.50

  2.7 นางสาวจิตราพรรณ จรณะจิตต์                          80,000      0.50

  AIA Company Limited- AIA D-PLUS                     384,500     2.40

  บริษัท ไทยเอ็นวีดีอาร์ จำกัด                               286,100     1.79
  --------------------------------------------------- ----------- --------

หมายเหตุ : ^(1/) Ultimate shareholder ของ Mandarin Oriental Holdings B.V.
คือ Mandarin Oriental

  International Limited

7.3 การออกหลักทรัพย์อื่น

  -ไม่มี-

7.4 นโยบายการจ่ายเงินปันผล

บริษัทมีนโยบายการจ่ายเงินปันผลในแต่ละปีโดยพิจารณาจากผลการดำเนินงานของบริษัท
ประมาณไม่ต่ำกว่า 70% จากกำไรสุทธิหลังจากชำระภาษีแล้วของงบการเงินเฉพาะกิจการ
โดยตั้งแต่ปี 2531 บริษัทจ่ายเงินปันผลปีละ 2 ครั้ง

บริษัท บ้านริมน้ำเจ้าพระยา จำกัด ซึ่งเป็นบริษัทย่อยมีนโยบายการจ่ายเงินปันผลปีละ 1 ครั้ง
โดยพิจารณาจากผลการดำเนินงานเป็นหลัก

ข้อมูลการจ่ายเงินปันผลย้อนหลัง 5 ปีของบริษัทเป็นดังนี้

  ----------------------------- -------- -------- -------- -------- --------
  ปี                             2553     2554     2555     2556     2557

  อัตรากำไรสุทธิต่อหุ้น (บาทต่อหุ้น)     6.50     8.10     19.20    22.20    11.60

  อัตราเงินปันผลต่อหุ้น* (บาทต่อหุ้น)    6.50     9.00     16.00    22.00    13.00

  อัตราการจ่ายเงินปันผลต่อกำไรสุทธิ    100%     111%     83%      99%      112%
  ----------------------------- -------- -------- -------- -------- --------

*สำหรับผลการดำเนินงานในแต่ละปี ไม่ใช่ตามงบกระแสเงินสด

8. โครงสร้างการจัดการ

8.1 คณะกรรมการบริษัท

ตามข้อบังคับของบริษัท คณะกรรมการบริษัทจะต้องประกอบด้วยกรรมการอย่างน้อย 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและต้องเป็นผู้มีคุณสมบัติตามที่กฎหมายกำหนด
โดยคณะกรรมการบริษัทจะต้องจัดให้มีการประชุมทุกๆ ไตรมาส
และจัดประชุมวิสามัญเมื่อมีเรื่องสำคัญพิเศษเพิ่มเติม (ถ้ามี)

สำหรับปี 2557 บริษัทมีการประชุมคณะกรรมการบริษัทฯ ทั้งสิ้น 4 ครั้ง
จดหมายเชิญประชุมและเอกสารที่เกี่ยวข้องได้จัดส่งล่วงหน้า 14 วันก่อนการประชุม
เพื่อที่กรรมการจะได้มีเวลาในการพิจารณาและศึกษาข้อมูล การประชุมแต่ละครั้งใช้เวลาประมาณ
2-3 ชั่วโมง
นอกจากนี้บริษัทมีการจดบันทึกรายงานการประชุมและรับรองโดยประธานกรรมการในที่ประชุม
การเข้าร่วมประชุมของคณะกรรมการบริษัทแต่ละท่าน สรุปได้ดังนี้

รายชื่อคณะกรรมการบริษัททั้ง 11 ท่าน และการเข้าร่วมประชุมสำหรับปี 2557 สรุปดังนี้

+------------------------+-------------------------+------------------+
| ชื่อ-นามสกุล              | ตำแหน่ง                  | จำนว             |
|                        |                         | นครั้งที่เข้าร่วมประชุม |
+------------------------+-------------------------+------------------+
| 1. นางนิจพร จรณะจิตต์     | ประธานกรรมการ           | 4/4              |
+------------------------+-------------------------+------------------+
| 2. นายเอดัวร์ เอ็ตเตกี้     | กรรมการ                 | 1/4              |
+------------------------+-------------------------+------------------+
| 3. นายชาร์ลส์ สจ๊วต ดิ๊กกี้   | กรรมการ                 | 4/4              |
+------------------------+-------------------------+------------------+
| 4. นายยุทธชัย จรณะจิตต์    | กรรมการ                 | 3/4              |
+------------------------+-------------------------+------------------+
| 5. นายอดัม เคสสิค        | กรรมการ                 | 2/4              |
+------------------------+-------------------------+------------------+
| 6. นางอาแมนด้า ไฮด์แมน   | กรรมการและกรรมการผู้จัดการ | 4/4              |
+------------------------+-------------------------+------------------+
| 7. ดร.พิสิฐ ลี้อาธรรม      | กรรมการ                 | 3/4              |
+------------------------+-------------------------+------------------+
| 8. นายศิริชัย สมบัติศิริ      | กรรมการอิสระ             | 3/4              |
+------------------------+-------------------------+------------------+
| 9. นายอัศวิน คงสิริ        | ประธานกรรมการตรวจสอบ    | 3/4              |
|                        |                         |                  |
|                        | และกรรมการอิสระ          |                  |
+------------------------+-------------------------+------------------+
| 10. นายวิลเลี่ยม เซนท์กราฟ | กรรมการตรวจสอบ          | 4/4              |
|                        |                         |                  |
|                        | และกรรมการอิสระ          |                  |
+------------------------+-------------------------+------------------+
| 11. นายสุรชัย ศิริวัลลภ     | กรรมการตรวจสอบ          | 3/4              |
|                        |                         |                  |
|                        | และกรรมการอิสระ          |                  |
+------------------------+-------------------------+------------------+

กรรมการที่ได้ผ่านการเข้าอบรมกับสมาคมส่งเสริมสถาบันกรรมการบริษัทไทย (IOD)
ประกอบด้วยนางนิจพร จรณะจิตต์ นายยุทธชัย จรณะจิตต์ นายอัศวิน คงสิริ ดร.พิสิฐ ลี้อาธรรม
นายสุรชัย ศิริวัลลภ และนายศิริชัย สมบัติศิริ

ทั้งนี้ โครงสร้างของคณะกรรมการบริษัทจะประกอบไปด้วย

1.  กรรมการที่เป็นตัวแทนของกลุ่มผู้ถือหุ้นรายใหญ่ 2 กลุ่มคือ (1)
    กลุ่มแมนดารินโอเรียนเต็ลจำนวน 5 ท่าน ได้แก่ นายเอดัวร์ เอ็ตเตกี้ นายชาร์ลส์ สจ๊วต
    ดิ๊กกี้ นายอดัม เคสสิค ดร.พิสิฐ ลี้อาธรรม และนางอาแมนด้า ไฮด์แมน และ (2)
    กลุ่มอิตัลไทยจำนวน 2 ท่าน ได้แก่ นางนิจพร จรณะจิตต์ และนายยุทธชัย จรณะจิตต์

2.  กรรมการอิสระ 4 ท่าน ได้แก่ นายอัศวิน คงสิริ นายวิลเลี่ยม เซนท์กราฟ นายสุรชัย
    ศิริวัลลภ และ นายศิริชัย สมบัติศิริ

กรรมการผู้มีอำนาจลงนามแทนบริษัท 

“นางนิจพร จรณะจิตต์ หรือนายยุทธชัย จรณะจิตต์ ลงลายมือชื่อร่วมกับนายเอดัวร์ เอ็ตเตกี้ หรือนายชาร์ลส์ สจ๊วต ดิ๊กกี้ หรือนางอาแมนด้า ไฮด์แมน พร้อมประทับตราสำคัญของบริษัท”

8.2 ผู้บริหาร

+-------------------------+--------------------------------------------+
| ชื่อ-นามสกุล               | ตำแหน่ง                                     |
+-------------------------+--------------------------------------------+
| 1. นางอาแมนด้า ไฮด์แมน    | กรรมการผู้จัดการ (Managing Director)          |
+-------------------------+--------------------------------------------+
| 2. นายมาร์คัส บาวเดอร์     | ผู้จัดการฝ่ายปกครอง (Hotel Manager)            |
+-------------------------+--------------------------------------------+
| 3. นางสาวลัดดาวัลย์        | ผู้อำนวยการฝ่ายการเงินและการบัญชี (Corporate     |
| สาครวาสี                 | Controller)                                |
+-------------------------+--------------------------------------------+
| 4. นายโรเบิร์ท โอ เค็นเนดี  | ผู้อำนวยการฝ่ายขายและการตลาด (Director of     |
|                         | Sales & Marketing)                         |
+-------------------------+--------------------------------------------+
| 5. นายโทมัส คินส์เปอร์เกอร์  | ผู้อำนวยการฝ่ายอาหารและเครื่องดื่ม (Director of   |
|                         | Food & Beverage)                           |
+-------------------------+--------------------------------------------+
| 6. นายวรสิงห์ หุตะสิงห์      | ผู้อำนวยการฝ่ายห้องพัก (Director of Rooms       |
|                         | Division)                                  |
+-------------------------+--------------------------------------------+
| 7. นายอิทธิพล วิทจิตสมบูรณ์   | ผู้อำนวยการฝ่ายทรัพยากรบุคคล (Director of Human |
|                         | Resources)                                 |
+-------------------------+--------------------------------------------+

กรรมการผู้จัดการจะเป็นผู้ที่บริหารงานตามนโยบายที่ได้รับมอบหมายจากคณะกรรมการบริษัท กรรมการผู้จัดการเป็นหนึ่งในจำนวนกรรมการซึ่งมีอำนาจลงลายมือชื่อแทนบริษัท ซึ่งจะต้องลงลายมือชื่อร่วมกับกรรมการอีกหนึ่งท่านจึงจะมีผลผูกพันธุรกรรมนั้นๆ ตามกฎหมาย

มีนโยบายในการกำหนดขอบเขตอำนาจหน้าที่และวงเงินที่สามารถอนุมัติได้ของกรรมการผู้จัดการดังนี้

+-------------------------------------+--------------------------------+
| เรื่อง                                | วงเงินสูงสุดที่สามารถอนุมัติได้         |
|                                     |                                |
|                                     | (บาท)                          |
+-------------------------------------+--------------------------------+
| การบริจาค                            | 165,000                        |
+-------------------------------------+--------------------------------+
| การจัดซื้อสินค้า                         | 1,650,000                      |
+-------------------------------------+--------------------------------+
| Computer Hardware and Software      | 1,650,000                      |
+-------------------------------------+--------------------------------+
| การจัดซื้อหรือสัญญาการให้บริการที่เกี่ยวข้องกับ  | 16,500,000 และสูงขึ้นไป           |
| Special Capital Expenditure หรือ     |                                |
| Special Projects                    |                                |
| จะต้องล                              |                                |
| งลายมือชื่อร่วมกับกรรมการหรือผู้บริหารของกลุ่ม |                                |
| Mandarin Oriental Hotel Group       |                                |
| ตามนโยบายที่กำหนดไว้                   |                                |
+-------------------------------------+--------------------------------+
| Budgeted Capital Expenditure        | 1,650,000                      |
+-------------------------------------+--------------------------------+
| Non-budgeted Capital Expenditure    | 165,000                        |
+-------------------------------------+--------------------------------+
| การทำธุรกรรมผ่านสถาบันการเงิน           | 18,500,000                     |
| จะต้องลงล                            |                                |
| ายมือชื่อร่วมกับกรรมการหรือผู้บริหารอีกหนึ่งท่าน |                                |
|                                     |                                |
| (วงเงินต่อรายการของบมจ. โอเอชทีแอล)    |                                |
+-------------------------------------+--------------------------------+
| การทำธุรกรรมผ่านสถาบันการเงิน           | 500,000                        |
| จะต้องลงล                            |                                |
| ายมือชื่อร่วมกับกรรมการหรือผู้บริหารอีกหนึ่งท่าน |                                |
|                                     |                                |
| (วงเงินต่อรายการของบจ.                |                                |
| บ้านริมน้ำเจ้าพระยา)                    |                                |
+-------------------------------------+--------------------------------+

แผนภาพโครงสร้างภายในบริษัทเป็นดังนี้

8.3 เลขานุการบริษัท

คณะกรรมการบริษัทได้มีมติแต่งตั้งนางสาวลัดดาวัลย์
สาครวาสีให้ดำรงตำแหน่งเป็นเลขานุการบริษัทตั้งแต่วันที่ 29 สิงหาคม 2551
โดยมีหน้าที่ปรากฎในเอกสารแนบ 1

8.4 ค่าตอบแทนกรรมการและผู้บริหาร

-   ค่าเบี้ยประชุมกรรมการ รวมจำนวน 2,100,000 บาท

+--------------------+----------+---------+-----------+---------------+
| รายชื่อกรรมการ       | ค่าตอบแ   |         |           | จำนวนเงิน      |
|                    | ทนในฐานะ |         |           |               |
|                    |          |         |           | (บาท)         |
+--------------------+----------+---------+-----------+---------------+
|                    | ประธา    | กรรมการ | กรรมก     |               |
|                    | นกรรมการ |         | ารตรวจสอบ |               |
+--------------------+----------+---------+-----------+---------------+
| นางนิจพร จรณะจิตต์    |         |         |           | 150,000       |
+--------------------+----------+---------+-----------+---------------+
| นายยุทธชัย จรณะจิตต์   |          |        |           | 150,000       |
+--------------------+----------+---------+-----------+---------------+
| นายเอดัวร์ เอ็ตเตกี้    |          |        |           | 150,000       |
+--------------------+----------+---------+-----------+---------------+
| นายอดัม เคสสิค       |          |        |           | 150,000       |
+--------------------+----------+---------+-----------+---------------+
| นางอาแมนด้า ไฮด์แมน  |          |        |           | 150,000       |
+--------------------+----------+---------+-----------+---------------+
| นายชาร์ลส์ สจ๊วต ดิ๊กกี้  |          |        |           | 150,000       |
+--------------------+----------+---------+-----------+---------------+
| นายพิสิฐ ลี้อาธรรม     |          |        |           | 150,000       |
+--------------------+----------+---------+-----------+---------------+
| นายศิริชัย สมบัติศิริ     |          |        |           | 150,000       |
+--------------------+----------+---------+-----------+---------------+
| นายอัศวิน คงสิริ       |          |         |          | 300,000       |
+--------------------+----------+---------+-----------+---------------+
| นายวิลเลี่ยม เซนท์กราฟ |          |         |          | 300,000       |
+--------------------+----------+---------+-----------+---------------+
| นายสุรชัย ศิริวัลลภ     |          |         |          | 300,000       |
+--------------------+----------+---------+-----------+---------------+

-   ค่าตอบแทนรวมของผู้บริหารรวม 7 ท่านจำนวน 31,991,593 บาท

ผู้บริหารได้รับค่าตอบแทนรวมถึงเงินเดือน โบนัส กองทุนสำรองเลี้ยงชีพ ประกันชีวิต

คณะกรรมการบริษัทได้กำหนดนโยบายค่าตอบแทนกรรมการไว้อย่างชัดเจนโปร่งใส
โดยเปรียบเทียบกับอุตสาหกรรมประเภทเดียวกัน และสูงพอที่จะรักษากรรมการที่มีคุณสมบัติที่ต้องการ
โดยขออนุมัติจากที่ประชุมผู้ถือหุ้น

ค่าตอบแทนของผู้บริหารเป็นไปตามหลักเกณฑ์และขั้นตอนที่ระบุไว้ในกฎข้อบังคับของบริษัทฯ
กรรมการตรวจสอบได้รับค่าตอบแทนเพิ่มจากกรรมการเนื่องจากภาระหน้าที่ของกรรมการตรวจสอบที่เพิ่มมากขึ้น

8.5 บุคลากร

จำนวนพนักงานของบริษัทและบริษัทย่อย ณ วันที่ 31 ธันวาคม 2557

  ----------------------------------------- -----------------------------
  ธุรกิจ                                      จำนวนพนักงาน (คน)

  ด้านห้องพัก                                  174

  ด้านอาหารและเครื่องดื่ม                        473

  ด้านอื่นๆ                                    290

  รวม                                       937
  ----------------------------------------- -----------------------------

ค่าตอบแทนพนักงาน สำหรับปี 2557 จำนวน 292.0 ล้านบาท ทั้งนี้ไม่รวมถึง โบนัส
และเงินสมทบกองทุนสำรองเลี้ยงชีพ
บริษัทมีนโยบายในการจ่ายเงินโบนัสโดยพิจารณาจากผลการดำเนินงาน
และบริษัทมีนโยบายจ่ายสมทบเงินกองทุนสำรองเลี้ยงชีพในอัตราร้อยละ 5
ของเงินเดือนของพนักงาน

กลุ่มบริษัทเห็นคุณค่าของการพัฒนาคุณภาพของพนักงาน คือการฝึกฝนพนักงานให้มีมาตรฐานที่ดี
ซึ่งเป็นความสำคัญอันดับหนึ่งของบริษัท มีการฝึกอบรมพนักงานตั้งแต่ระดับล่าง
จนถึงฝ่ายบริหารทั้งในและนอกสถานที่
มีการส่งไปอบรมดูงานในต่างประเทศเป็นประจำสม่ำเสมอตลอดปี

9. การกำกับดูแลกิจการ

8.2 การกำกับดูแลกิจการ

บริษัทตระหนักถึงความสำคัญในการปฏิบัติตามหลักบรรษัทภิบาลในการดำเนินธุรกิจ
โดยเชื่อมั่นว่าการมีระบบบริหารจัดการที่มีประสิทธิภาพ โปร่งใส
และตรวจสอบได้จะช่วยสร้างความเชื่อมั่นต่อผู้มีส่วนได้เสียทั้งหมด ไม่ว่าจะเป็นผู้ถือหุ้น ผู้ลงทุน
เพื่อนพนักงาน คู่ค้า และผู้ที่เกี่ยวข้องทุกฝ่าย
และจะเป็นปัจจัยสำคัญในการเพิ่มมูลค่าและการเติบโตอย่างยั่งยืนของบริษัทต่อไป
ดังนั้นคณะกรรมการบริษัทจึงได้นำหลักการและแนวปฏิบัติที่สอดคล้องกับหลักการกำกับดูแลกิจการที่ดีสำหรับบริษัทจดทะเบียนปี
2557 ตามแนวทางที่ตลาดหลักทรัพย์ฯ กำหนดมาใช้
และทบทวนปรับปรุงนโยบายการกำกับดูแลกิจการเป็นประจำทุกปี
รวมทั้งมีการสื่อสารให้คณะกรรมการ ผู้บริหาร
และพนักงานของบริษัทได้รับทราบและถือปฏิบัติอย่างต่อเนื่อง
โดยมีเนื้อหาครอบคลุมถึงสิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้เสีย การเปิดเผยข้อมูลและความโปร่งใส ความรับผิดชอบของคณะกรรมการ

ในปี 2557 การปฏิบัติตามนโยบายการกำกับดูแลกิจการแต่ละหมวดของบริษัท สามารถรายงานได้
ดังนี้

หมวดที่ 1 สิทธิของผู้ถือหุ้น

บริษัทตระหนักและให้ความสำคัญถึงสิทธิของผู้ถือหุ้น โดยจะไม่กระทำการใดๆ
ที่เป็นการละเมิดหรือลิดรอนสิทธิของผู้ถือหุ้นรวมทั้งจะส่งเสริมให้ผู้ถือหุ้นได้ใช้สิทธิของตน
โดยสิทธิขั้นพื้นฐานของผู้ถือหุ้น ได้แก่ การซื้อขายหรือการโอนหุ้น การมีส่วนแบ่งในกำไรของบริษัท
การได้รับข้อมูลของบริษัทอย่างเพียงพอและเหมาะสม
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัท เช่น การจัดสรรเงินปันผล
การกำหนดหรือแก้ไขข้อบังคับและหนังสือบริคณห์สนธิ การลดทุนหรือเพิ่มทุน
และการอนุมัติรายการพิเศษ เป็นต้น

ทั้งนี้ ในปี 2557 บริษัทได้จัดประชุมสามัญผู้ถือหุ้นประจำปี 1 ครั้ง ณ ห้องเจ้าพระยา-ท่าจีน
ของโรงแรม แมนดาริน โอเรียนเต็ล กรุงเทพ
โดยคำนึงถึงสิทธิของผู้ถือหุ้นทุกรายอย่างเท่าเทียมกัน

ก่อนการประชุมผู้ถือหุ้น
บริษัทได้จัดการส่งเอกสารเชิญประชุมพร้อมด้วยรายงานประจำปีและข้อมูลประกอบวาระการประชุมให้ผู้ถือหุ้นพิจารณาล่วงหน้าก่อนการประชุม14
วัน ซึ่งเป็นไปตามหลักเกณฑ์ที่กฎหมายกำหนดไว้ กรณีไม่สามารถเข้าร่วมประชุม
ผู้ถือหุ้นสามารถมอบฉันทะให้ผู้แทนมาประชุมแทนในนามของผู้ถือหุ้นได้หรือสามารถมอบอำนาจให้กรรมการอิสระ

ในการประชุมผู้ถือหุ้น บริษัทมีกรรมการเข้าร่วมประชุมผู้ถือหุ้นครบทั้ง 11 ท่าน
และประธานที่ประชุมจะชี้แจงเกี่ยวกับกฎเกณฑ์ที่ใช้ในการประชุมรวมถึงขั้นตอนการออกเสียงลงมติ
และได้มีการจัดสรรเวลาในการประชุมอย่างเพียงพอเหมาะสม
และเปิดโอกาสให้ผู้ถือหุ้นทุกคนมีสิทธิ์เท่าเทียมกัน ในการซักถาม
แสดงความคิดเห็นและข้อเสนอแนะต่างๆ ได้อย่างเต็มที่ โดยมีกรรมการ ผู้บริหารที่เกี่ยวข้อง
และผู้สอบบัญชีของบริษัทเข้าร่วมประชุมผู้ถือหุ้นเพื่อตอบคำถามในที่ประชุมพร้อมทั้งรับฟังความคิดเห็นและข้อเสนอแนะต่างๆ
ของผู้ถือหุ้นเพื่อที่จะนำไปพิจารณาหรือดำเนินการตามสมควรต่อไป
นอกจากนี้บริษัทจัดให้มีบุคคลที่เป็นอิสระเป็นผู้ตรวจสอบคะแนนเสียงในแต่ละวาระอีกด้วย

เมื่อการประชุมแล้วเสร็จ บริษัทมีการบันทึกการประชุมอย่างถูกต้องและสมบูรณ์ภายใน 14
วันนับจากวันประชุม
แล้วนำส่งรายงานการประชุมผู้ถือหุ้นดังกล่าวให้กับหน่วยงานที่เกี่ยวข้องภายในเวลาที่กำหนด
ซึ่งผู้ถือหุ้นสามารถตรวจสอบได้

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทคำนึงถึงการปฏิบัติต่อผู้ถือหุ้นทุกรายอย่างเท่าเทียมและเป็นธรรม
ทั้งผู้ถือหุ้นที่เป็นกรรมการ/ผู้บริหาร และผู้ถือหุ้นที่ไม่เป็นผู้บริหาร
อีกทั้งผู้ถือหุ้นต่างชาติและผู้ถือหุ้นส่วนน้อย ดังนี้

-   หนังสือเชิญประชุมผู้ถือหุ้น รายงานประจำปี และข้อมูลประกอบวาระการประชุม
    มีการจัดทำเป็นภาษาไทยและภาษาอังกฤษ

-   ในการประชุมผู้ถือหุ้นทุกครั้งที่ผ่านมา
    บริษัทได้ดำเนินการประชุมผู้ถือหุ้นตามลำดับวาระที่ได้แจ้งไว้ในหนังสือเชิญประชุม
    และมีนโยบายที่จะไม่เพิ่มวาระในที่ประชุมผู้ถือหุ้นโดยไม่แจ้งให้ผู้ถือหุ้นทราบล่วงหน้าโดยไม่จำเป็น
    โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ

-   บริษัทมีนโยบายเกี่ยวกับการป้องกันการใช้ข้อมูลภายใน (Insider Trading)
    เพื่อผลประโยชน์ส่วนบุคคล
    โดยบุคคลใดที่ไม่มีหน้าที่และความรับผิดชอบในการจัดทำงบการเงินจะไม่สามารถดูข้อมูลจนกว่าจะมีการประกาศต่อสาธารณะ
    นอกจากนี้
    ผู้บริหารทั้งหมดจะต้องรายงานให้บริษัททราบกรณีมีการเปลี่ยนแปลงในจำนวนหุ้นที่ถืออยู่
    ซึ่งข้อมูลเหล่านี้จะถูกรายงานต่อประธานกรรมการบริษัท

หมวดที่ 3 บทบาทของผู้มีส่วนได้เสีย

บริษัทคำนึงถึงสิทธิของผู้มีส่วนได้เสียทุกกลุ่มอย่างเป็นธรรมตามสิทธิที่มีตามกฎหมายที่เกี่ยวข้อง
ซึ่งประกอบด้วยพนักงาน คู่ค้า เจ้าหนี้ ลูกค้า คู่แข่ง และชุมชนส่วนรวม
โดยบริษัทดำเนินการตามเงื่อนไขที่กำหนดขึ้นอย่างเคร่งครัดและสามารถสร้างความสัมพันธ์เป็นอย่างดีกับทุกกลุ่ม
ตามหลักการในการปฏิบัติงาน (Guiding Principles) ที่บริษัทยึดมั่นมาโดยตลอด

ทั้งนี้รายละเอียดการดำเนินนโยบายเพื่อแสดงถึงการให้ความสำคัญกับบทบาทของผู้มีส่วนได้เสียและความรับผิดชอบต่อสังคม
ปรากฎในหัวข้อ “ความรับผิดชอบต่อสังคม”

หมวดที่ 4 การเปิดเผยข้อมูลและความโปร่งใส

คณะกรรมการบริษัทให้ความสำคัญกับการแสดงและเปิดเผยข้อมูลที่มีความถูกต้อง สมบูรณ์และ
โปร่งใส ตามข้อกำหนดของตลาดหลักทรัพย์ฯ สำนักงาน ก.ล.ต. หรือหน่วยงานที่เกี่ยวข้อง
ทั้งข้อมูลในงบการเงินและการแสดงข้อมูลทั่วไป
รวมถึงข้อมูลสำคัญที่มีผลกระทบต่อราคาหลักทรัพย์ของบริษัทข้อมูลดังกล่าวได้ถูกเผยแพร่ผ่านตลาดหลักทรัพย์ฯ
บริษัทไม่ได้จัดตั้งหน่วยงานด้านผู้ลงทุนสัมพันธ์แต่ได้มอบหมายให้ผู้อำนวยการฝ่ายการเงินและบัญชีเป็นผู้ติดต่อกับสถาบันการลงทุน
ผู้ถือหุ้น รวมถึงนักวิเคราะห์และหน่วยงานราชการที่เกี่ยวข้อง
เนื่องจากกิจกรรมในเรื่องดังกล่าวยังไม่มากนัก ผู้ลงทุนสามารถติดต่อขอข้อมูลเพิ่มเติมได้ที่โทร 0
2659 0450 หรืออีเมลล์ laddawas@mohg.com

การดูแลเรื่องการใช้ข้อมูลภายใน

บริษัทมีการกำหนดให้กรรมการและผู้บริหารให้รายงานการซื้อขายหลักทรัพย์ต่อบริษัท
และบุคคลที่ไม่มีส่วนเกี่ยวข้องกับการจัดทำงบการเงินจะไม่สามารถเข้าถึงข้อมูลทางการเงินได้ก่อนที่จะมีการเผยแพร่สู่สาธารณะ
นอกจากนี้คณะกรรมการบริษัทได้รับรายงานจากคณะกรรมการตรวจสอบเกี่ยวกับการควบคุมภายในว่ามีความเพียงพอและเหมาะสมในการสามารถป้องกันทรัพย์สินของบริษัทและบริษัทย่อยไม่ให้มีผู้นำไปใช้โดยมิชอบหรือโดยไม่มีอำนาจเพียงพอ

หมวดที่ 5 ความรับผิดชอบของคณะกรรมการ

ภาวะผู้นำและวิสัยทัศน์

คณะกรรมการมีหน้าที่รับผิดชอบในการกำหนดนโยบาย
การวางแผนงานทางธุรกิจโดยมีส่วนร่วมและให้ความเห็นในการกำหนดวิสัยทัศน์ กลยุทธ์ แผนธุรกิจ
เป้าหมาย และงบประมาณของบริษัท
ซึ่งคณะกรรมการสามารถปฏิบัติได้ตามแผนงานที่กำหนดไว้อย่างมีประสิทธิภาพและประสิทธิผล
อีกทั้งยังได้จัดให้มีระบบในการควบคุมภายใน
การตรวจสอบและมาตรการบริหารความเสี่ยงรวมทั้งติดตามการดำเนินการในเรื่องดังกล่าวอย่างสม่ำเสมอ

โครงสร้างคณะกรรมการ

คณะกรรมการของบริษัท ประกอบด้วยกรรมการทั้งหมด 11 ท่าน แบ่งเป็นกรรมการบริหารจำนวน 7
ท่าน และกรรมการที่ไม่ได้มีส่วนในการบริหาร (หรือกรรมการอิสระ) จำนวน 4 ท่าน
โดยกรรมการอิสระเป็นบุคคลที่มีคุณสมบัติครบถ้วนตามประกาศคณะกรรมการกำกับตลาดทุน
และประกาศตลาดหลักทรัพย์ฯ ที่เกี่ยวข้อง ซึ่งกรรมการแต่ละท่านเป็นผู้ที่มีความรู้ ความสามารถ
และประสบการณ์ที่หลากหลายในสาขาต่างๆ และมีจำนวนเพียงพอที่จะกำกับดูแลธุรกิจของบริษัท
โดยอย่างน้อย 1
คนเป็นผู้มีประสบการณ์ด้านการเงินและการธนาคารและมีประสบการณ์ด้านบัญชีและการเงิน ดังนี้

  --------------------------------------------------- ---------- ---------
  ประเภทกรรมการ                                       ท่าน        สัดส่วน

  กรรมการบริหาร (กรรมการที่เป็นตัวแทนของกลุ่มผู้ถือหุ้นใหญ่)       7          64%

  กรรมการที่ไม่มีส่วนในการบริหาร (กรรมการอิสระ)              4          36%

  รวม                                                 11         100%
  --------------------------------------------------- ---------- ---------

  คุณสมบัติของกรรมการอิสระ

กรรมการอิสระต้องมีคุณสมบัติครบถ้วนตามที่ตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) กำหนด
และต้องสามารถดูแลผลประโยชน์ของผู้ถือหุ้นทุกรายได้เท่าเทียมกัน
และไม่ให้เกิดความขัดแย้งทางผลประโยชน์
นอกจากนั้นยังต้องสามารถเข้าร่วมประชุมคณะกรรมการบริษัทโดยให้ความเห็นอย่างเป็นอิสระได้
โดยมีคุณสมบัติดังนี้

1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษา ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย ในลักษณะที่เป็น
บิดามารดา คู่สมรส พี่น้อง และบุตร รวมทั้งคู่สมรสของบุตร ของกรรมการรายอื่น ผู้บริหาร
ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นกรรมการ
ผู้บริหารหรือผู้มีอำนาจควบคุมของบริษัทฯ หรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับ
บริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ก.ล.ต.

5. ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือ ผู้มีอำนาจควบคุมของ บริษัทฯ สังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ก.ล.ต.

6. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ก.ล.ต.

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

ทั้งนี้ คุณสมบัติของกรรมการอิสระเป็นไปตามนิยามที่กำหนดไว้ในประกาศคณะกรรมการกำกับตลาดทุน

คณะกรรมการชุดย่อย

คณะกรรมการบริษัทได้แต่งตั้งคณะกรรมการตรวจสอบเป็นคณะกรรมการชุดย่อยเพื่อช่วยในการดูแลการดำเนินธุรกิจของบริษัท
โดยเมื่อวันที่ 22 เมษายน 2542
บริษัทได้แต่งตั้งคณะกรรมการตรวจสอบมีวาระดำรงตำแหน่งคราวละ 1 ปี

1.  รายนามของคณะกรรมการตรวจสอบมีดังนี้

+-----------------------------+----------------------------------------+
| ชื่อ-นามสกุล                   | ตำแหน่ง                                 |
+-----------------------------+----------------------------------------+
| 1. นายอัศวิน คงสิริ             | ประธานกรรมการตรวจสอบและกรรมการอิสระ     |
+-----------------------------+----------------------------------------+
| 2. นายวิลเลี่ยม เซนท์กราฟ       | กรรมการตรวจสอบและกรรมการอิสระ           |
+-----------------------------+----------------------------------------+
| 3. นายสุรชัย ศิริวัลลภ           | กรรมการตรวจสอบและกรรมการอิสระ           |
+-----------------------------+----------------------------------------+

ทั้งนี้ กรรมการตรวจสอบที่มีความรู้และประสบการณ์ในการสอบทานงบการเงินของบริษัท ได้แก่
นายอัศวิน คงสิริ และนายสุรชัย ศิริวัลลภ

2.  หน้าที่และความรับผิดชอบและรายงานต่อคณะกรรมการบริษัท ดังต่อไปนี้

    1.  ภารกิจที่ได้รับมอบหมายจากกรรมการบริษัท

        1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทจดทะเบียนให้มีความถูกต้อง
            ครบถ้วนเป็นที่เชื่อถือได้
            โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

        2.  ดูแลให้บริษัทจดทะเบียนมีระบบการควบคุมภายในที่เหมาะสมและมีประสิทธิภาพ
            โดยสอบทานร่วมกับผู้สอบบัญชีและผู้สอบบัญชีภายใน
            ถึงความเพียงพอของระบบการควบคุมภายในของบริษัทจดทะเบียน

        3.  ดูแลไม่ให้เกิดความขัดแย้งทางผลประโยชน์
            โดยการสอบทานการทำรายการระหว่างบริษัทจดทะเบียนหรือบริษัทย่อยกับบุคคลที่เกี่ยวโยงกัน

        4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

        5.  สอบทานหลักฐานการไต่สวนภายใน เมื่อมีข้อสงสัยหรือสันนิษฐานว่าอาจมีการทุจริต
            หรือมีสิ่งผิดปกติหรือมีความบกพร่องสำคัญในระบบการควบคุมภายใน
            และนำเสนอคณะกรรมการบริษัทพิจารณาต่อไป

        6.  สั่งการและสอบทานหลักฐาน
            หากมีข้อสงสัยว่าอาจมีการฝ่าฝืนกฎหมายหรือข้อกำหนดใดๆ ของตลาดหลักทรัพย์
            ซึ่งมีหรืออาจมีผลกระทบต่อฐานะการเงิน
            และผลการดำเนินงานของบริษัทจดทะเบียนอย่างมีนัยสำคัญ

        7.  ภารกิจอื่นๆ ตามที่คณะกรรมการบริหารกำหนดหรือมอบหมายเป็นการเฉพาะ
            เช่นทบทวนนโยบายการบริหารเงินและบริหารความเสี่ยง
            ทบทวนและเสนอความเห็นต่อคณะกรรมการเกี่ยวกับการปฏิบัติตามจรรยาบรรณทางธุรกิจของผู้บริหาร
            ทบทวนร่วมกับผู้บริหารของบริษัทจดทะเบียนในรายงานสำคัญๆ
            ที่ต้องเสนอต่อสาธารณชนตามที่กฎหมายกำหนด
            ได้แก่บทวิเคราะห์ของฝ่ายบริหารในรายงานประจำปีเป็นต้น

3.  การประชุม

คณะกรรมการตรวจสอบมีการประชุมอย่างสม่ำเสมอตลอดปีและมีการกำหนดวาระการประชุมชัดเจน
เพื่อพิจารณาประเด็นต่างๆ ตามภาระกิจที่ได้รับมอบหมายหรือนัดประชุมพิเศษในกรณีที่จำเป็น
รายงานการประชุมมีการพิจารณาอย่างชัดเจน โดยปี 2557
มีการประชุมคณะกรรมการตรวจสอบทั้งสิ้น 6 ครั้ง และกรรมการตรวจสอบทุกท่านเข้าครบทั้ง 6
ครั้ง

4.  การตรวจสอบเพิ่มเติม - ในระหว่างปี
    ไม่มีรายการใดที่เป็นเรื่องสำคัญที่จะต้องตรวจสอบเพิ่มเติม

5.  การรายงานต่อคณะกรรมการบริษัท

คณะกรรมการตรวจสอบรายงานกิจกรรมต่างๆ ที่ทำต่อคณะกรรมการบริษัทเป็นประจำ
คือภายหลังจากการประชุมคณะกรรมการตรวจสอบ
เพื่อคณะกรรมการบริษัทจะได้ทราบถึงประเด็นที่อาจมีผลกระทบต่อธุรกิจและงบการเงินอย่างทันเวลา

6.  การเพิ่มพูนความรู้เกี่ยวกับการดำเนินงานของบริษัท

คณะกรรมการตรวจสอบมีการพิจารณาทบทวนงานด้านการเงินต่างๆของบริษัทตามที่ได้วางแผนไว้
เพื่อช่วยเพิ่มประสิทธิผลของกิจกรรมของคณะกรรมการตรวจสอบ

7.  นักกฎหมายของบริษัท

คณะกรรมการตรวจสอบมีการเชิญนักกฎหมายของบริษัท
เข้าร่วมประชุมคณะกรรมการตรวจสอบด้วยเป็นครั้งคราวเพื่อหารือประเด็นปัญหาทางกฎหมาย

8.  แผนการตรวจสอบ

คณะกรรมการตรวจสอบได้พิจารณาทบทวนร่วมกับหัวหน้าทีมตรวจสอบภายใน
และผู้สอบบัญชีเกี่ยวกับแผนการตรวจสอบประจำปีของบริษัท
รวมทั้งขั้นตอนการประสานของแผนการตรวจสอบที่เกี่ยวข้องต่างๆ
มีการสอบถามถึงขอบเขตการตรวจสอบที่ได้วางแผนไว้
เพื่อให้มั่นใจว่าแผนการตรวจสอบดังกล่าวจะช่วยให้ตรวจพบการทุจริตหรือข้อบกพร่องต่างๆของการควบคุมภายใน

9.  การประมวลข้อมูลทางอิเล็คโทรนิค

คณะกรรมการตรวจสอบได้หารือร่วมกันกับผู้ตรวจสอบภายในและผู้สอบบัญชีว่าได้มีการวางแผนเพื่อทบทวนวิธีการและการควบคุมการประมวลข้อมูลทางอิเล็คโทรนิค
และสอบถามเกี่ยวกับโครงการรักษาความปลอดภัยโดยเฉพาะเพื่อป้องกันการทุจริตหรือการใช้คอมพิวเตอร์ไปในทางที่ผิดโดยพนักงานบริษัทหรือบุคคลภายนอก

10. ค่าใช้จ่ายและเงินพิเศษของพนักงานบริษัท

คณะกรรมการตรวจสอบได้พิจารณาทบทวนนโยบายและวิธีการภายในของบริษัทเกี่ยวกับอำนาจดำเนินการ
วงเงินอนุมัติจ่ายของผู้บริหารในแต่ละระดับ
เพื่อใช้เป็นแนวทางสำหรับการพิจารณาทบทวนเป็นประจำเกี่ยวกับค่าใช้จ่าย
และเงินพิเศษของเจ้าหน้าที่บริษัท รวมทั้งการใช้ทรัพย์สินของบริษัท

11. เรื่องที่ต้องให้ความสนใจเป็นพิเศษ

คณะกรรมการตรวจสอบกำหนดให้ผู้สอบบัญชีและผู้ตรวจสอบภายในรับทราบว่าคณะกรรมการตรวจสอบคาดหวังจะได้รับการบอกกล่าวหากมีเรื่องใดๆที่ควรได้รับการเอาใจใส่เป็นพิเศษ

12. การรายงานกิจกรรมของคณะกรรมการตรวจสอบ

เมื่อสิ้นสุดปีการเงิน
คณะกรรมการตรวจสอบได้จัดทำรายงานคณะกรรมการตรวจสอบแยกจากรายงานของคณะกรรมการบริษัท
และเปิดเผยไว้ในรายงานประจำปีของบริษัทจดทะเบียน

13. การแต่งตั้งผู้สอบบัญชี คณะกรรมการตรวจสอบ ได้เสนอชื่อผู้สอบบัญชีต่อคณะกรรมการบริษัท

14. การพิจารณาทบทวนหลังการตรวจสอบ

    1.  คณะกรรมการตรวจสอบได้ขอคำอธิบายจากฝ่ายจัดการเกี่ยวกับผลแตกต่างที่สำคัญๆใน
        งบการเงินระหว่างปีก่อนๆ
        คณะกรรมการตรวจสอบได้พิจารณาข้อมูลทางการเงินที่ปรากฏในงบการเงินโดยเปรียบเทียบกับงบการเงินปีก่อนๆ
        และพบว่าสอดคล้องกับบทวิเคราะห์ของฝ่ายบริหารที่ปรากฏในรายงานประจำปี

    2.  คณะกรรมการตรวจสอบขอคำอธิบายจากผู้อำนวยการฝ่ายบัญชีและการเงินของบริษัทและผู้สอบบัญชีภายนอกเกี่ยวกับการเปลี่ยนแปลงมาตรฐานการบัญชีหรือกฎเกณฑ์ต่างๆที่หน่วยงานทางการที่กำกับควบคุมดูแลที่เกี่ยวข้องกับกิจการและมีผลต่องบการเงินของบริษัท

    3.  คณะกรรมการตรวจสอบขอให้ฝ่ายจัดการและผู้สอบบัญชีรายงานว่ามีปัญหาการรายงานทางการเงินที่สำคัญอะไรบ้างที่ต้องปรึกษาหารือร่วมกันในระหว่างงวดบัญชีและหากมี
        ฝ่ายจัดการได้มีการแก้ไขแล้วอย่างไร

    4.  คณะกรรมการตรวจสอบได้ประชุมเป็นการเฉพาะกับผู้สอบบัญชี โดยไม่มีฝ่ายจัดการ
        เพื่อขอความเห็นจากผู้สอบบัญชีในเรื่องต่างๆ
        รวมทั้งคุณภาพของเจ้าหน้าที่การเงินและบัญชีและคณะผู้ตรวจสอบภายในของบริษัท

15. คณะกรรมการตรวจสอบได้ดูเกี่ยวกับปัญหาภาษีเงินได้ที่ยื่นต่อกรมสรรพากรว่าจะมีรายการสำคัญใดๆ
    ที่อาจมีปัญหากับกรมสรรพากร
    และมีการสอบถามเกี่ยวกับสถานภาพของการสำรองภาษีที่เกี่ยวข้อง

รายงานของคณะกรรมการ

คณะกรรมการบริษัทรับผิดชอบต่องบการเงินรวมและข้อมูลทางการเงินของบริษัทที่ปรากฏอยู่ในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
จัดทำโดยผ่านการไตร่ตรองอย่างดีแล้วรวมทั้งมีการเปิดเผยข้อมูลที่สำคัญ
อย่างเพียงพอในหมายเหตุประกอบงบการเงิน

คณะกรรมการบริษัทให้ความสำคัญในการรักษาระบบการควบคุมภายในอย่างมีประสิทธิภาพ
เพื่อให้เกิดความมั่นใจว่าข้อมูลทางการเงินนั้นถูกต้อง สมบูรณ์ เพียงพอที่จะรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันการทุจริต
ด้วยเหตุผลนี้คณะกรรมการบริษัทได้แต่งตั้งคณะกรรมการตรวจสอบที่ไม่เกี่ยวข้องกับการบริหารงานเป็นผู้ดูแลรับผิดชอบต่อคุณภาพของงบการเงินและระบบควบคุมภายใน
การตรวจสอบโดยคณะกรรมการตรวจสอบนี้ปรากฏอยู่ในรายงานของคณะกรรมการตรวจสอบซึ่งแสดงไว้ในรายงานประจำปี

คณะกรรมการบริษัทได้สอบทานระบบการควบคุมภายในว่าอยู่ในระดับที่น่าพอใจและสร้างความมั่นใจในงบการเงินรวมของบริษัท
ณ วันที่ 31 ธันวาคม 2557

การคัดเลือกบุคคลที่จะแต่งตั้งเป็นกรรมการ 

บริษัทกำหนดหลักเกณฑ์ในการคัดเลือกกรรมการและกระบวนการในการสรรหา ดังนี้ 

1.  คณะกรรมการบริษัทกำหนดคุณสมบัติของกรรมการที่ต้องการสรรหาทดแทน
    เพื่อให้มีองค์ประกอบและคุณสมบัติตามข้อบังคับบริษัท กฎหมาย และระเบียบที่เกี่ยวข้อง

2.  เสนอชื่อ ผู้มีความเหมาะสมที่จะเป็นกรรมการ
    พร้อมเหตุผลประกอบและนำเสนอต่อที่ประชุมคณะกรรมการบริษัท

3.  คณะกรรมการบริษัท
    พิจารณาคัดเลือกผู้มีคุณสมบัติเหมาะสมเพื่อเสนอรายชื่อต่อที่ประชุมผู้ถือหุ้นเพื่อพิจารณาอนุมัติ

ทั้งนี้ บริษัทไม่ได้จัดตั้งคณะกรรมการสรรหา กรรมการใหม่คัดสรรเบื้องต้นจากผู้มีหลักฐานอ้างอิงได้และต้องมีคุณสมบัติตามข้อบังคับบริษัทและข้อกำหนดอื่นที่เกี่ยวข้อง การคัดเลือกผู้เหมาะสมที่จะเสนอเป็นกรรมการใหม่นั้น คณะกรรมการบริษัทฯ จะต้องพิจารณาจากความรู้ความสามารถ ประสบการณ์และความเชี่ยวชาญ รวมถึงความเป็นอิสระและความซื่อสัตย์ คณะกรรมการสามารถจัดประชุมพิจารณาผู้เหมาะสม เพื่อรับการแต่งตั้งเป็นกรรมการใหม่ได้ เมื่อมีความจำเป็น

การแต่งตั้งกรรมการ

ที่ประชุมผู้ถือหุ้นเป็นผู้แต่งตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ คูณด้วยจำนวนกรรมการที่จะเลือกตั้ง

2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการ
    ผู้ถือหุ้นจะแบ่งคะแนนเสียงให้แก่ผู้ใดมากน้อยเพียงใดก็ได้ และ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึงมี
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้เลือกโดยวิธีจับสลากเพื่อให้ได้จำนวนกรรมการที่จะพึงมี

ในการประชุมผู้ถือหุ้นสามัญประจำปีทุกครั้งให้เลือกตั้งกรรมการทั้งชุดพร้อมกันในคราวเดียว
แต่ให้คณะกรรมการชุดเดิมรักษาการในตำแหน่งเพื่อดำเนินกิจการของบริษัทต่อไปพลางก่อนเท่าที่จำเป็น
จนกว่าคณะกรรมการชุดใหม่จะเข้ารับหน้าที่ กรรมการซึ่งพ้นจากตำแหน่งตามข้อนี้
อาจได้รับเลือกตั้งใหม่ได้

นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมาย

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

คณะกรรมการเลือกกรรมการคนหนึ่งเป็นประธานกรรมการ
ในกรณีที่คณะกรรมการพิจารณาเห็นสมควร
จะเลือกกรรมการคนหนึ่งหรือหลายคนเป็นรองประธานกรรมการก็ได้
คณะกรรมการอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้

ในการประชุมคณะกรรมการ
ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุม
ในกรณีที่ประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้
ถ้ามีรองประธานกรรมการ ให้รองประธานกรรมการเป็นประธาน
ถ้าไม่มีรองประธานกรรมการหรือมีแต่ไม่สามารถปฏิบัติหน้าที่ได้
ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม

การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีเสียงหนึ่งเสียงในการลงคะแนน
เว้นแต่กรรมการซึ่งมีส่วนได้เสียเป็นส่วนตัวในเรื่องใด ไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

คณะกรรมการของบริษัทต้องประชุมอย่างน้อย 3 เดือนต่อครั้ง ในการเรียกประชุมคณะกรรมการ
ให้ประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการไม่น้อยกว่า 14
วันก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท
จะแจ้งการนัดประชุมโดยวิธีอื่นและกำหนดวันประชุมให้เร็วกว่านั้นก็ได้

กรรมการตั้งแต่ 2 คนขึ้นไปอาจร้องขอให้ประธานกรรมการเรียกประชุมคณะกรรมการได้
ในกรณีที่มีกรรมการตั้งแต่ 2 คนขึ้นไปร้องขอ
ให้ประธานกรรมการหรือกรรมการที่ได้รับการมอบหมายจากประธานกรรมการกำหนดวันประชุมภายใน
14 วันนับแต่วันที่ได้รับการร้องขอ

ประธานกรรมการ หรือกรรมการที่ได้รับมอบหมายจากประธานกรรมการ
เป็นผู้เรียกประชุมคณะกรรมการ การประชุมคณะกรรมการจะจัดให้มีขึ้น ณ สำนักงานใหญ่ของบริษัท
เว้นแต่จะจัดประชุม ณ สถานที่อื่นตามที่กรรมการส่วนใหญ่ซึ่งรวมทั้งประธานกรรมการจะได้ตกลงกัน
หนังสือเชิญประชุมคณะกรรมการจะต้องระบุสถานที่ที่จะประชุมดังกล่าวด้วย แต่ทั้งนี้
สถานที่ที่จะประชุมดังกล่าวไม่จำเป็นต้องเป็นสถานที่ตั้งของสำนักงานใหญ่ของบริษัทหรือจังหวัดใกล้เคียง

กรรมการสองท่านเป็นผู้มีอำนาจลงลายมือชื่อร่วมกันพร้อมทั้งประทับตราสำคัญของบริษัท
อย่างไรก็ตามคณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัทได้

คณะกรรมการอาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่กรรมการเห็นสมควร
และคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

เลขานุการบริษัท

เพื่อให้เป็นไปตามหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของกรรมการและตามข้อกำหนดของพระราชบัญญัติหลักทรัพย์และตลาดหลักทรัพย์
เมื่อวันที่ 29 สิงหาคม 2551 ที่ประชุมคณะกรรมการบริษัทครั้งที่ 4/2551 ได้มีมติแต่งตั้งนางสาว
ลัดดาวัลย์ สาครวาสี ให้ดำรงตำแหน่งเลขานุการบริษัท โดยมีหน้าที่ดังนี้

1.  จัดทำและเก็บรักษาเอกสารดังต่อไปนี้

    1.  ทะเบียนกรรมการ

    2.  หนังสือเชิญประชุมกรรมการ รายงานการประชุมคณะกรรมการ
        และรายงานประจำปีของบริษัท

    3.  หนังสือเชิญประชุมผู้ถือหุ้น และรายงานการประชุมผู้ถือหุ้น

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และจัดส่งสำเนารายงานการมีส่วนได้เสียตามมาตรา 89/14 ให้ประธานกรรมการ
    และประธานกรรมการตรวจสอบทราบภายใน 7 วันทำการนับแต่วันที่บริษัทได้รับรายงานนั้น

3.  ดำเนินการอื่นๆ ตามที่คณะกรรมการกำกับตลาดทุนประกาศกำหนด

ความขัดแย้งทางผลประโยชน์

คณะกรรมการบริษัทได้กำหนดหลักการ
เพื่อป้องกันการดำเนินการที่อาจเป็นความขัดแย้งทางผลประโยชน์ไว้อย่างชัดเจนในบทบัญญัติด้านจริยธรรมของกรรมการและของพนักงาน
และได้มีการพิจารณาอย่างรอบคอบตามกฎระเบียบที่ตลาดหลักทรัพย์ได้ประกาศบังคับใช้

คณะกรรมการบริษัทมีนโยบายเกี่ยวกับการป้องกันการใช้ข้อมูลภายใน เพื่อผลประโยชน์ส่วนบุคคล
บุคคลใดที่ไม่มีหน้าที่และความรับผิดชอบในการจัดทำงบการเงิน
จะไม่สามารถดูข้อมูลจนกว่าจะมีการประกาศต่อสาธารณะ
นอกจากนั้นผู้บริหารทั้งหมดจะต้องรายงานให้บริษัทฯทราบกรณีมีการเปลี่ยนแปลงในจำนวนหุ้นที่ถืออยู่
ซึ่งข้อมูลเหล่านี้จะถูกรายงานต่อประธานกรรมการบริษัท

จริยธรรมธุรกิจ

บริษัทได้จัดทำจรรยาบรรณธุรกิจสำหรับคณะกรรมการบริษัท ฝ่ายจัดการและพนักงาน
เพื่อที่จะให้ยึดถือเป็นแนวทางสำหรับผู้ที่เกี่ยวข้องที่จะต้องปฏิบัติหน้าที่อย่างซื่อสัตย์ สุจริต
และเที่ยงธรรม ทั้งต่อบริษัท ผู้มีส่วนได้เสียทุกกลุ่ม สาธารณะชนและสังคม
บริษัทฯได้จัดการประชุมพนักงานอย่างสม่ำเสมอเพื่อติดต่อสื่อสารและติดตามการปฏิบัติตามแนวทางดังกล่าว

ระบบการควบคุมและการตรวจสอบภายใน

บริษัทได้ให้ความสำคัญกับการควบคุมอย่างมีประสิทธิภาพ ทั้งในระดับผู้บริหารและระดับปฏิบัติการ
มีการดูแลเพื่อให้แน่ใจว่าทรัพย์สินของบริษัทได้ถูกใช้ไปเพื่อประโยชน์ของบริษัทฯ
และมีการแบ่งแยกหน้าที่ระหว่างผู้ปฏิบัติงาน ผู้ควบคุมและผู้ประเมินผล
ทั้งนี้เพื่อให้แน่ใจว่ามีความสมดุลและมีการตรวจสอบระหว่างกันอย่างเหมาะสม
นอกจากนี้ยังมีการควบคุมภายในเกี่ยวกับทางด้านการเงิน
และบริษัทฯมีระบบในการรายงานสถานะทางการเงินให้กับผู้บริหารที่รับผิดชอบในแต่ละแผนก
(ดูความเห็นของคณะกรรมการตรวจสอบประกอบ)

การกำกับดูแลการดำเนินงานของบริษัทย่อยและบริษัทร่วม

บริษัทมีนโยบายการลงทุนในบริษัทย่อยและบริษัทร่วมในธุรกิจที่เกี่ยวเนื่องและเป็นไปในทิศทางเดียวกับธุรกิจโรงแรม
ในกรณีบริษัทย่อย
บริษัทได้ควบคุมดูแลโดยคณะกรรมการทั้งหมดของบริษัทย่อยจะมาจากกรรมการบางท่านของบริษัท
ซึ่งจะต้องดำเนินนโยบายเดียวกับบริษัทฯ ทั้งนโยบายการดำเนินงาน ระบบการควบคุมภายใน
การใช้ผู้สอบบัญชีสำนักงานเดียวกัน รวมถึงการใช้นโยบายการบัญชีที่สำคัญเหมือนกับบริษัทฯ เป็นต้น
สำหรับบริษัทร่วม
บริษัทได้ส่งกรรมการผู้จัดการเข้าไปเป็นตัวแทนของบริษัทตามสัดส่วนการถือหุ้นเพื่อร่วมกำหนดนโยบายและการดำเนินงานต่างๆ
เพื่อให้เกิดประโยชน์สูงสุดแก่บริษัท

การดูแลเรื่องการใช้ข้อมูลภายใน

บริษัทมีการกำหนดให้กรรมการและผู้บริหารให้รายงานการซื้อขายหลักทรัพย์ต่อบริษัท
และบุคคลที่ไม่มีส่วนเกี่ยวข้องกับการจัดทำงบการเงินจะไม่สามารถเข้าถึงข้อมูลทางการเงินได้ก่อนที่จะมีการเผยแพร่สู่สาธารณะ
นอกจากนี้คณะกรรมการบริษัทได้รับรายงานจากคณะกรรมการตรวจสอบเกี่ยวกับการควบคุมภายในว่ามีความเพียงพอและเหมาะสมในการสามารถป้องกันทรัพย์สินของบริษัทและบริษัทย่อยไม่ให้มีผู้นำไปใช้โดยมิชอบหรือโดยไม่มีอำนาจเพียงพอ

ค่าตอบแทนผู้สอบบัญชี

คณะกรรมการบริษัทได้แต่งตั้งให้นางณฐพร พันธุ์อุดม ผู้สอบบัญชีรับอนุญาตเลขที่ 3430 และ/หรือ
นายไพบูล ตันกูล ผู้สอบบัญชีรับอนุญาต เลขที่ 4298 และ/หรือ นางสกุณา แย้มสกุล
ผู้สอบบัญชีรับอนุญาตเลขที่ 4906 จากบริษัทไพร้ซวอเตอร์เฮาส์คูเปอร์ส เอบีเอเอส จำกัด
เป็นผู้สอบบัญชีของบริษัท โดยมีค่าตอบแทนสำหรับปี 2557 จำนวน 1,398,100 บาท
(ไม่มีค่าตอบแทนของงานบริการอื่นใด (Non-Audit Fee))

10. ความรับผิดชอบต่อสังคม

ด้วยปณิธานของโรงแรมแมนดาริน โอเรียนเต็ล กรุงเทพ
ในการจะเป็นหนึ่งในโรงแรมที่ดีที่สุดของโลก
โดยการให้ความสำคัญไปที่การมอบความสุขและความพึงพอใจสูงสุดแก่ลูกค้า
อีกทั้งปรับปรุงการให้บริการของเราให้ดียิ่งๆ ขึ้นไปตลอดเวลา ตลอดระยะเวลากว่า 139
ปีที่โรงแรมฯ ได้เปิดดำเนินการนั้น คณะกรรมการ ผู้บริหาร
และเพื่อนพนักงานทุกคนได้ตระหนักถึงความสำคัญของการอยู่ร่วมกันในชุมชนและสังคมมาโดยตลอด
ดังนั้น โรงแรมฯ ซึ่งเป็นหนึ่งในเครือของกลุ่มโรงแรมแมนดาริน โอเรียนเต็ล (Mandarin
Oriental Hotel Group) จึงได้ใช้นโยบายเกี่ยวกับความรับผิดชอบต่อสังคมร่วมกัน คือ

“Our Corporate Responsibility Policy : Mandarin Oriental is committed to
contributing to the communities in which we operate and responsibly
managing our environmental impacts and social commitments.”

นอกจากนี้ โรงแรมฯ ยังคงยึดถือหลักการในการปฏิบัติงาน (Guiding Principles)
ซึ่งประกอบไปด้วย 7 ข้อ ประกอบด้วย

หลักการที่ 1 ให้ความสุขแก่ลูกค้า (Delighting our guest)

บริษัทฯ
มีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับบริการที่ดีเยี่ยมและสินค้าที่มีคุณภาพในระดับราคาที่เหมาะสม
โดยจะเน้นการเข้าใจความต้องการของลูกค้า รับฟัง และตอบสนองอย่างรวดเร็ว แม่นยำ
และมีประสิทธิภาพ อีกทั้งจะสร้างสรรค์การให้บริการหรือผลิตภัณฑ์ใหม่ๆ
เพื่อให้ลูกค้าประทับใจเพื่อที่จะได้กลับมาใช้บริการอย่างต่อเนื่อง

หลักการที่ 2 ทำงานเคียงบ่าเคียงไหล่ (Working together as colleagues)

บริษัทฯ จะเน้นการทำงานเป็นทีมซึ่งเป็นหัวใจสำคัญในการนำความสำเร็จมาสู่โรงแรมฯ
ได้ดีกว่าการทำงานตามลำพัง
โดยทุกคนในทีมจะมีส่วนในความรับผิดชอบในการเอาใจใส่ต่อหน้าที่และในคำชมเชยจากลูกค้าร่วมกัน
นอกจากนี้ในการทำงานเป็นทีมนั้น บริษัทยังยึดหลักในการมีความเคารพและเชื่อมั่นซึ่งกันและกัน

หลักการที่ 3 การสร้างบรรยากาศกระตือรือร้น (Promoting a climate of enthusiasm)

บริษัทฯ ให้คำมั่นกับทุกคนในการสร้างสภาพแวดล้อมในการทำงานให้เปี่ยมไปด้วยความเอาใจใส่
การสร้างแรงจูงใจ และตอบแทนผลงานที่ดีอยู่เสมอ
และจะสร้างคนที่มีคุณภาพที่สุดด้วยการฝึกอบรมรวมทั้งวางแผนอนาคตให้ทั้งในหน้าที่การงานและชีวิตส่วนตัว

หลักการที่ 4 ครองความเป็นยอด (Being the best)

บริษัทฯ จะเป็นผู้นำธุรกิจโรงแรมที่ไม่หยุดนิ่ง
โดยจะมีการปรับปรุงสถานที่และการให้บริการที่ดีขึ้นอย่างไม่หยุดยั้ง
นอกจากนี้กลุ่มบริษัทได้คำนึงถึงการเลือกสรรแต่ผู้ผลิตที่สามารถให้ผลิตภัณฑ์และบริการที่ได้คุณภาพสูงสุดสำหรับลูกค้าเท่านั้น

หลักการที่ 5 ให้ความมั่นใจต่อผู้ถือหุ้น (Delivering shareholder value)

บริษัทฯ มีคำมั่นว่า บริษัทจะเติบโตขึ้นเรื่อยๆ
และความสำเร็จของโรงแรมจะนำมาซึ่งผลตอบแทนที่คุ้มค่าสำหรับผู้ถือหุ้น

หลักการที่ 6 เล่นตามกติกา (Playing by the rules)

บริษัทฯ ยึดมั่นและมีนโยบายในการดำเนินธุรกิจอยู่ในกรอบแห่งจรรยาบรรณ
ด้วยความถูกต้องและความซื่อสัตย์สุจริต ทั้งภายในและภายนอก และจะยึดมั่นเช่นนี้ตลอดไป

หลักการที่ 7 ปฏิบัติตนอย่างมีสำนึกรับผิดชอบ (Acting with responsibilities)

บริษัทฯ ตระหนักถึงสังคมส่วนรวมตลอดระยะเวลาในการดำเนินธุรกิจ
ซึ่งจะร่วมมือกันในการรักษาและปรับปรุงสภาพแวดล้อมให้ดียิ่งขึ้น
ในฐานะสมาชิกผู้มีความรับผิดชอบต่อสังคมและต่อองค์กรที่เราทำงานอยู่

ซึ่งจากนโยบายและหลักการดังกล่าวข้างต้น ในปี 2557 โรงแรมฯ
ได้จัดตั้งคณะกรรมการความรับผิดชอบต่อสังคม (Hotel Corporate Social Responsibility
Committee) ซึ่งมี Hotel Manager
เป็นประธานและหัวหน้าแต่ละฝ่ายเป็นกรรมการเพื่อกำหนดแผนงานเกี่ยวกับความรับผิดชอบต่อสังคมของโรงแรมฯ
ซึ่งครอบคลุมการดำเนินงานในด้านต่างๆ ดังนี้

1. ความรับผิดชอบต่อผู้บริโภค

Delighting our Guests

ด้วยวิสัยทัศน์ของโรงแรมฯ
และความมุ่งมั่นของเพื่อนพนักงานในการที่จะส่งมอบความสุขให้แก่ลูกค้าผ่านการให้บริการที่ดีเยี่ยมในทุกๆ
วัน จึงเป็นเอกลักษณ์ของการให้บริการของโรงแรมแมนดาริน โอเรียนเต็ล กรุงเทพ ไปโดยปริยาย
ซึ่งมาตรฐานหนึ่งของเราในการให้บริการแก่ลูกค้า คือ มาตรฐาน Legendary Quality
Experience (หรือมาตรฐาน LQE)
มีส่วนทำให้เพื่อนพนักงานสร้างความพึงพอใจให้แก่ลูกค้าที่มาใช้บริการที่โรงแรมแมนดาริน
โอเรียนเต็ล กรุงเทพ นอกจากนี้จากผลการสำรวจความพึงพอใจของลูกค้าที่มาพักและใช้บริการ
พบว่าในปี 2556 โรงแรมแมนดาริน โอเรียนเต็ล กรุงเทพ สามารถทำคะแนนในด้านต่างๆ
อยู่ในระดับสูง

Sourcing Responsibly: Food and Beverage

เพื่อความมั่นใจในคุณภาพของวัตถุดิบและสินค้าที่ใช้ โรงแรมแมนดาริน โอเรียนเต็ล กรุงเทพ
จัดโปรแกรมประจำปีในการเข้าไปตรวจสอบคุณภาพของสินค้าถึงแหล่งผลิต ตั้งแต่ขั้นตอนการผลิต
การเก็บรักษา การขนส่ง รวมถึงโปรแกรมการบำรุงรักษาเครื่องจักรและสภาพโรงงานของคู่ค้า
เพื่อให้มั่นใจว่า โรงแรมแมนดาริน โอเรียนเต็ล กรุงเทพ ได้มีการใช้วัตถุดิบและสินค้าที่สะอาด
ได้มาตรฐาน และมีคุณภาพตามที่กำหนด เพื่อนำมาผลิตอาหารและเครื่องดื่มให้แก่ลูกค้าของโรงแรมฯ
อย่างปลอดภัย โดยในปี 2557 โรงแรมฯ ได้มีการเข้าตรวจตามโปรแกรมที่กำหนดไว้จำนวน 29
ราย

2. ความรับผิดชอบต่อพนักงาน

Employer of Choice

ปัจจัยหนึ่งในการที่จะประสบความสำเร็จในธุรกิจบริการ คือ
การจ้างแรงงานที่มีคุณภาพและมีใจรักการบริการ (Service mind)
ซึ่งผ่านการฝึกอบรมการให้บริการอย่างต่อเนื่อง โรงแรมแมนดาริน โอเรียนเต็ล กรุงเทพ
มีนโยบายและดำเนินงานเกี่ยวกับการจ้างงาน การรักษาแรงงาน
และการพัฒนาแรงงานอย่างต่อเนื่อง ส่งผลให้โรงแรมฯ
ประสบความสำเร็จและมีชื่อเสียงด้านการให้บริการติดอันดับต้นๆ ของโลก
ซึ่งทำให้พนักงานมีความภาคภูมิใจในงานและสถานที่ที่ตนทำงานอยู่
ดังจะเห็นได้จากอัตราการลาออกที่ต่ำ (Turnover Rate)
และระยะเวลาทำงานโดยเฉลี่ยของพนักงานมากกว่าค่าเฉลี่ยของอุตสาหกรรม
และนี่คือโอกาสที่โรงแรมแมนดาริน โอเรียนเต็ล กรุงเทพ
จะเป็นตัวเลือกในอันดับแรกของตลาดแรงงานในอุตสาหกรรมนี้

Colleague Development

การที่โรงแรมแมนดาริน โอเรียนเต็ล กรุงเทพ
จะบรรลุวิสัยทัศน์ในการเป็นโรงแรมหรูหราที่ดีที่สุดแห่งหนึ่งของโลกนั้น
เราจะต้องสร้างพนักงานทุกคนให้ดีที่สุดเช่นเดียวกัน เมื่อพนักงานมีคุณภาพ
ทีมงานและผลงานก็จะมีคุณภาพตามไปด้วย ดังนั้น การเรียนรู้และพัฒนางาน
จึงเป็นวัฒนธรรมของโรงแรมแมนดาริน โอเรียนเต็ล กรุงเทพ
โดยการเรียนรู้จากการทำงานในแต่ละวันและโปรแกรมฝึกอบรมที่โรงแรมฯ
จัดให้ซึ่งครอบคลุมพนักงานทุกระดับ นอกจากนี้ โรงแรมฯ
ยังจัดให้มีการฝึกงานในกลุ่มโรงแรมแมนดาริน โอเรียนเต็ล ในประเทศต่างๆ เช่น ประเทศญี่ปุ่น
สิงคโปร์ จีน และฮ่องกง เป็นต้น เพื่อเพิ่มประสบการณ์และสร้างแรงบันดาลใจใหม่ๆ
เพื่อนำมาปรับใช้ที่โรงแรมแมนดาริน โอเรียนเต็ล กรุงเทพ

3. การเคารพสิทธิมนุษยชน

ตามกฎและข้อบังคับเกี่ยวกับความประพฤติของพนักงาน
พนักงานทุกคนต้องได้รับการปฎิบัติอย่างเป็นธรรม เท่าเทียม และให้เกียรติต่อกัน
นอกจากนี้การคุกคามหรือเลือกปฎิบัติไม่ว่าในรูปแบบใด ถือว่าเป็นสิ่งที่ต้องห้ามอย่างเด็ดขาด
ไม่ว่าในเรื่องของเพศ ความพิการ (ทั้งทางกายหรือทางจิตใจ และการเจ็บป่วย) เชื้อชาติ สีผิว
ศาสนา ต้นกำเนิดสัญชาติ บรรพบุรุษ สถานะพลเมือง อายุ รสนิยมทางเพศ และสถานภาพสมรส
หรือเหตุผลอื่นใด

4. การประกอบกิจการด้วยความเป็นธรรม

เนื่องจากบริษัท โอเอชทีแอล จำกัด (มหาชน)
เป็นบริษัทที่จดทะเบียนในตลาดหลักทรัพย์แห่งประเทศไทย
อีกทั้งบริษัทยังเป็นบริษัทในกลุ่มของโรงแรมแมนดาริน โอเรียนเต็ล ซึ่งเป็นบริษัทจดทะเบียนใน
London Stock Exchange, Bermuda และ Singapore Stock Exchange ดังนั้น โรงแรมฯ
จึงมีนโยบายในการที่จะปฎิบัติตามกฎหมายที่บังคับใช้กับการประกอบธุรกิจโรงแรม
และตามมาตรฐานการประกอบธุรกิจที่เหมาะสม อาทิเช่น

-   พนักงานต้องทราบกฎระเบียบและกฎหมายต่างๆ
    ที่เกี่ยวข้องกับพนักงานโดยตำแหน่งงานของพนักงาน

-   ต้องรายงานหัวหน้าฝ่ายหรือฝ่ายทรัพยากรบุคคล
    หากทราบว่ามีพนักงานคนใดไม่ปฎิบัติตามกฎระเบียบและกฎหมายดังกล่าว

-   ชาวต่างชาติต้องมีวีซ่า ใบอนุญาตทำงาน ทะเบียนและคุณสมบัติเฉพาะต่างๆ
    ตามที่กฎหมายกำหนด

-   การปฎิบัติตามกฎหมายเรื่องภาษีไม่ว่าจะเป็นของบริษัทฯ หรือของพนักงานเอง เช่น
    การเตรียมและการยื่นแบบฟอร์มภาษีต่างๆ อย่างถูกต้อง ครบถ้วน และตรงเวลา

-   การกระทำที่จำกัดการแข่งขันทางการค้าโดยเสรี เช่น การสมรู้ร่วมคิดในการกำหนดราคา
    การทำสัญญาเพื่อป้องกันการแข่งขัน เป็นต้น

5. การดูแลรักษาสิ่งแวดล้อม

โรงแรมแมนดาริน โอเรียนเต็ล กรุงเทพ
ได้ดำเนินกิจการภายใต้กรอบการดูแลรักษาสิ่งแวดล้อมทั้งการลด (Reduce) การใช้ซ้ำ (Reuse)
และการนำกลับมาใช้ใหม่ (Recycle) เพื่อให้เกิดการใช้ทรัพยากรอย่างมีประสิทธิภาพมากที่สุด
และจะส่งผลให้เกิดการลดต้นทุนดังกล่าวได้ โดยในปี 2557 โรงแรมฯ ได้จัดทำโครงการต่างๆ
เช่น

-   โครงการลดการใช้กระดาษของทุกแผนก

-   เปลี่ยนมาใช้กระดาษรีไซเคิล

-   โครงการลดการบริโภคน้ำดื่มจากขวดพลาสติก

-   ไม่ใช้สารเคมีสำหรับการซักรีดที่เป็นอันตรายต่อสิ่งมีชีวิตในแม่น้ำ

-   เปลี่ยนมาใช้หลอดไฟแบบประหยัดพลังงาน เป็นต้น

-   โครงการจัดทำการแยกขยะ

  6. การร่วมพัฒนาชุมชนหรือสังคม

ความตระหนักและมีส่วนร่วมของเพื่อนพนักงาน

เนื่องในวโรกาสเฉลิมพระชนมายุ 82 พรรษา มหาราชินี พนักงานโรงแรมแมนดาริน โอเรียนเต็ล
กรุงเทพ พร้อมทั้งพนักงานจากโรงแรมริมแม่น้ำเจ้าพระยาอีก 7 แห่ง
ร่วมกับกรุงเทพมหานครได้จัดให้มีกิจกรรมจัดเก็บขยะจากแม่น้ำเจ้าพระยาเมื่อวันที่ 26 สิงหาคม
2557
กิจกรรมดังกล่าวแสดงออกถึงความร่วมมือของเพื่อนพนักงานและความเอาใจใส่ต่อชุมชนที่อาศัยอยู่บริเวณริมแม่น้ำเจ้าพระยา
ซึ่งกิจกรรมนี้มีความสอดคล้องกับปณิธาน หลักการที่ยึดถือ
และเป้าหมายของโรงแรมในความรับผิดชอบต่อสังคม

กิจกรรมเพื่อสังคม

โรงแรมฯ ดำเนินโครงการ “FANtastic Fundraiser” กิจกรรมการกุศล เดิน-วิ่ง (ระยะทาง
10 กิโลเมตร) ขึ้นเป็นครั้งที่ 2 ในปี 2557 ซึ่งพนักงาน เพื่อนๆ ครอบครัวพนักงาน
และคู่ค้าทางธุรกิจได้เข้าร่วมงานนี้รวมกันกว่า 700 คน
โดยมีวัตถุประสงค์เพื่อร่วมกันระดมทุนมอบให้กับมูลนิธิบ้านนกขมิ้น
ซึ่งเป็นองค์กรเอกชนที่ให้การอุปการะช่วยเหลือเด็กกำพร้า เด็กเร่ร่อน เด็กด้อยโอกาส คนชรา
และบำบัดผู้ติดยาเสพติด
รวมทั้งโครงการสมทบทุนมูลนิธิช่วยคนปัญญาอ่อนแห่งประเทศไทยในพระบรมราชินูปถัมภ์ ซึ่งโรงแรมฯ
สามารถระดมเงินสนับสนุนจำนวนถึง 1.4 ล้านบาทเกินกว่าเป้าหมายที่กำหนดไว้
ทำให้เห็นถึงการร่วมมือกันเป็นทีมของเพื่อนพนักงานในโรงแรมฯ
และยังสามารถประชาสัมพันธ์โรงแรมฯ ในเชิงบวกอีกด้วย โดยกิจกรรมดังกล่าว โรงแรมฯ
ได้รับเกียรติจากผู้ว่าราชการกรุงเทพมหานคร ม.ร.ว. สุขุมพันธุ์ บริพัตร เป็นประธานในงาน

อื่นๆ

โรงแรมฯ ได้เป็นเจ้าภาพในการจัดกิจกรรมเชฟกาล่าดินเนอร์การกุศลประจำปี 2557 (บางกอก
เชฟ แชริตี้ ครั้งที่ 6) โดยระดมเงินทุนได้ 14.5 ล้านบาทเพื่อทูลเกล้าฯ
ถวายสมเด็จพระเทพรัตนราชสุดาฯ สยามบรมราชกุมารี โดยเสด็จพระราชกุศล
เพื่อช่วยเหลือโรงเรียนตำรวจตระเวนชายแดนในพระอุปถัมภ์ฯ
และนำรายได้บางส่วนไปช่วยเหลือและพัฒนาคุณภาพชีวิตของเด็กชาวเขาที่ด้อยโอกาสในอำเภออมก๋อย
จังหวัดเชียงใหม่ และงานเหรียญกุศลบนถนนสีลม (Coins on Silom)
ซึ่งเป็นกิจกรรมการกุศลที่จัดเป็นประจำทุกปีโดยสโมสรโรตารีกรุงเทพใต้

7. การมีนวัตกรรมและเผยแพร่นวัตกรรม

โครงการทวิภาคี

โรงแรมแมนดาริน โอเรียนเต็ล กรุงเทพ ได้ร่วมมือกับสถาบันอาชีวศึกษาในต่างจังหวัด
โดยการรับนักศึกษาฝึกงานระบบทวิภาคี สาขาวิชาการโรงแรมระดับประกาศนียบัตรวิชาชีพ (ปวช.)
และระดับประกาศนียบัตรวิชาชีพชั้นสูง (ปวส.) โดยโรงแรมฯ
จะสนับสนุนค่าที่พักพร้อมทั้งอาหารและเครื่องแบบให้กับนักเรียน
ทั้งนี้โครงการดังกล่าวมีวัตถุประสงค์เพื่อเป็นการถ่ายทอดประสบการณ์ด้านวิชาการโรงแรมให้แก่นักศึกษาในต่างจังหวัดได้มีโอกาสเรียนรู้จากโรงแรมที่ดีที่สุดแห่งหนึ่งของโลก
เพื่อในอนาคตจะได้สามารถนำความรู้และประสบการณ์ที่ได้รับไปทำประโยชน์ให้แก่ชุมชนและสังคมที่นักเรียนอยู่
โดยตั้งแต่เริ่มโครงการในปี 2554 จนถึงปัจจุบันมีนักศึกษาที่เข้าร่วมโครงการดังกล่าวแล้วจำนวน
78 คน จาก 7 วิทยาลัยการอาชีพคือ วิทยาลัยอาชีวศึกษาสระบุรี วิทยาลัยอาชีวศึกษาอยุธยา
วิทยาลัยอาชีวศึกษาเลย วิทยาลัยการอาชีพฝาง วิทยาลัยอาชีวศึกษาอุดรธานี
วิทยาลัยอาชีวศึกษาขอนแก่น วิทยาลัยอาชีวศึกษาพิษณุโลก

8. นโยบายต่อต้านการทุจริตคอร์รัปชั่น

บริษัทให้ความสำคัญในการดำเนินธุรกิจอย่างเป็นธรรมและโปร่งใส
จึงได้กำหนดหลักปฏิบัติสำหรับกรรมการ ผู้บริหาร พนักงาน และผู้ที่เกี่ยวข้อง
เพื่อป้องกันการทุจริตคอร์รัปชั่น บริษัทได้จัดทำระเบียบและคู่มือปฏิบัติงานของพนักงาน
เพื่อความชัดเจนในการดำเนินการในเรื่องที่อาจจะก่อให้เกิดการทุจริตคอร์รัปชั่นสำหรับ
ผู้บริหารและพนักงานทุกระดับต้องปฏิบัติด้วยความระมัดระวังในเรื่องดังต่อไปนี้

การติดสินบนและการรับ/จ่ายเงินโดยไม่ชอบธรรม

พนักงานของบริษัทต้องไม่ให้หรือรับสินบนหรือจ่ายเงินที่ไม่ชอบด้วยกฎหมายอื่นใด หรือสิ่งจูงใจใดๆ
ที่เกี่ยวข้องกับหน้าที่หรือของกิจการของโรงแรม ของลูกค้าหรือหุ้นส่วนทางธุรกิจของกลุ่มโรงแรม
พนักงานต้องไม่ให้หรือรับคอมมิชชั่น การจ่ายเงิน หรือเครดิตใดๆ
เพื่อเป็นการแลกเปลี่ยนกับการดำเนินงานหรือการอ้างอิงถึงของกลุ่มโรงแรม หรือลูกค้า
หรือหุ้นส่วนทางธุรกิจของโรงแรม
นอกจากนี้ยังครอบคลุมไปถึงการจ่ายเงินลับหรือการจ่ายเงินโดยไม่ชอบธรรมไม่ว่าในรูปแบบใดที่รับจากหรือมอบให้แก่บุคคลใด
และผลประโยชน์ใดๆ ทั้งในรูปของเงินสดและแบบอื่นใด ไม่ว่าโดยทางตรงหรือทางอ้อม
และไม่ว่าจะรับหรือจ่ายโดยพนักงาน เพื่อน ญาติ ตัวแทน บริษัท
หรือกิจการอื่นที่พนักงานหรือผู้รับมีผลประโยชน์ในรูปแบบใดรูปแบบหนึ่ง ทั้งนี้
พนักงานต้องรายงานให้หัวหน้าหรือฝ่ายทรัพยากรบุคคลทราบโดยทันที ในเหตุการณ์ใดที่พนักงาน

- ได้รับ ขอให้รับ หรือได้ทราบว่ามีข้อเสนอหรือคำแนะนำใดๆ ที่จะจ่ายหรือรับเงินใดๆ ดังกล่าว
หรือ

- ขอให้จ่าย หรือให้รับพิจารณา “เงินค่าดำเนินการพิเศษ”
หรือสงสัยว่าจะมีการจ่ายเงินที่ไม่ชอบธรรมใดๆ

ของขวัญและการช่วยเหลือหรือตอบแทนเป็นการส่วนตัว

พนักงานของบริษัทอาจจะให้หรือรับของขวัญหรือการช่วยเหลือหรือตอบแทนเป็นการส่วนตัวได้
แต่ทั้งนี้สิ่งของดังกล่าวต้อง

- เป็นไปตามมาตรฐานการประกอบธุรกิจที่เป็นที่ยอมรับกันโดยทั่วไป และอยู่ในการทำหน้าที่ตามปกติ

- มีมูลค่าน้อยหรือไม่มีความสำคัญใดๆ และเป็นธรรมเนียมปฎิบัติทั่วไป

- ไม่ใช่เงินสด
เว้นเฉพาะแต่การทิปเป็นเงินสดตามธรรมเนียมจากลูกค้าของโรงแรมซึ่งต้องเป็นไปตามนโยบายเรื่องทิป

นอกจากนี้ต้องไม่มีการปฏิบัติหรือดำเนินการที่ให้สิทธิพิเศษในลักษณะที่ไม่เหมาะสม โดยคาดหวัง ให้
หรือรับของขวัญหรือของสมนาคุณเป็นการตอบแทน

ผลประโยชน์ทับซ้อน

พนักงานของบริษัทต้องหลีกเลี่ยงอย่าให้ผลประโยชน์ส่วนตัวมาขัดแย้งกับหน้าที่การงาน
สถานการณ์หรือเหตุการณ์ที่ควรหลีกเลี่ยง อาทิเช่น

- มอบธุรกิจของกลุ่มโรงแรม สิทธิ หรือเงื่อนไขที่เป็นสิทธิพิเศษเฉพาะกลุ่มโรงแรมให้แก่ตัวเอง
ครอบครัว หรือเพื่อน หรือกิจการที่พนักงานหรือครอบครัวมีผลประโยชน์อยู่ไม่ทางใดก็ทางหนึ่ง

- มีข้อตกลงทางการเงินหรือมีผลประโยชน์ใดกับผู้จัดหาสินค้า ลูกค้า
หรือหุ้นส่วนทางธุรกิจของโรงแรมรายใดรายหนึ่ง

- ใช้ทรัพย์สินหรือบริการของกลุ่มโรงแรมเพื่อผลประโยชน์ส่วนตัว

-
ดำเนินธุรกิจกับลูกค้าของกลุ่มโรงแรมในนามของตัวเองแทนที่จะดำเนินธุรกิจดังกล่าวในนามของกลุ่มโรงแรม
เป็นต้น

11. การควบคุมภายในและการบริหารจัดการความเสี่ยง

คณะกรรมการตรวจสอบได้ประชุมคณะกรรมการในปี 2557 จำนวน 6 ครั้ง โดยได้ประเมินระบบการควบคุมภายในจากการทบทวนรายงานประจำเดือนและซักถามข้อมูลจากฝ่ายบริหารแล้วสรุปได้ว่า จากการประเมินระบบการควบคุมภายในของบริษัทในด้านต่างๆ 3 ส่วน คือ การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล ระบบการติดตาม และระบบบริหารความเสี่ยง คณะกรรมการบริษัทเห็นว่า บริษัทมีระบบการควบคุมภายในเกี่ยวกับการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอ สำหรับการควบคุมภายในในหัวข้ออื่นของระบบการควบคุมภายใน คณะกรรมการบริษัทเห็นว่าบริษัทมีการควบคุมภายในที่เพียงพอที่จะสามารถป้องกันทรัพย์สินของบริษัทฯไม่ให้เกิดความเสียหายได้

12. รายการระหว่างกัน

ตามหมายเหตุประกอบงบการเงินข้อ 23 ความจำเป็นและความสมเหตุสมผลในการทำรายการดังกล่าวเนื่องจากบริษัทและบริษัทที่เกี่ยวข้องมีการดำเนินการที่เป็นไปตามปกติธุรกิจ โดยสรุปดังนี้

รายการกับบริษัทย่อย

รายได้จากการให้บริการแก่บริษัทย่อย 

ลักษณะของรายการ 

เป็นรายการที่โรงแรมฯ ให้บริการกับบริษัท บ้านริมน้ำเจ้าพระยา จำกัด (บริษัทย่อยร้อยละ 100) โดยลูกค้าของโรงแรมสามารถเดินทางโดยเรือข้ามฟากเพื่อไปใช้บริการของบริษัทย่อยโดยสะดวก เช่น ห้องอาหารไทย สปา ห้องออกกำลังกาย โรงเรียนสอนทำอาหารไทย ห้องจัดเลี้ยง เป็นต้น อีกทั้งลูกค้าที่มาพักสามารถรวมรายการค่าใช้จ่ายแล้วชำระครั้งเดียวที่โรงแรมได้จึงเกิดรายการเรียกเก็บระหว่างกัน เช่น ค่าธรรมเนียมในการเรียกเก็บเงินให้ ค่าดอกไม้ ค่างานจัดเลี้ยง เป็นต้น

ขนาดของรายการ

ปี 2557 จำนวน 7.29 ล้านบาท (ปี 2556 จำนวน 7.15 ล้านบาท)

ความจำเป็นและความสมเหตุสมผลของรายการ

รายการดังกล่าวเป็นรายการธุรกิจปกติของบริษัทและบริษัทย่อย
อีกทั้งเป็นการอำนวยความสะดวกให้แก่ลูกค้าของบริษัท

นโยบายการกำหนดราคา

ราคาต้นทุนบวกกำไรส่วนเพิ่ม

รายจ่ายในการรับบริการจากบริษัทย่อย 

ลักษณะของรายการ 

เป็นรายการที่โรงแรมฯ จ่ายค่าเช่าเรือข้ามฟากสำหรับให้บริการลูกค้าโรงแรมฯ และค่าเช่าสำนักงานบัญชี

ขนาดของรายการ

ปี 2557 จำนวน 8.95 ล้านบาท (ปี 2556 จำนวน 8.29 ล้านบาท)

ความจำเป็นและความสมเหตุสมผลของรายการ

รายการดังกล่าวเป็นรายการสนับสนุนธุรกิจปกติของบริษัทและบริษัทย่อย
เนื่องจากเป็นการเช่าเรือข้ามฟากเพื่ออำนวยความสะดวกให้แก่ลูกค้าของบริษัทและเช่าสถานที่สำหรับแผนกบัญชีของบริษัท

นโยบายการกำหนดราคา

ค่าเช่าเรือข้ามฟากและค่าเช่าสำนักงานเดือนละ 0.75 ล้านบาท เป็นราคาตลาด

รายการกับบริษัทที่เกี่ยวข้องกัน

รายได้จากการให้บริการกับบริษัทที่เกี่ยวข้องกัน 

ลักษณะของรายการ 

เป็นรายการที่บริษัทฯ เรียกเก็บกับบริษัทในกลุ่ม Mandarin Oriental Hotel เป็นค่าห้องพัก ค่าอาหาร และค่าบริการเรือข้ามฟากที่เรียกเก็บกับบริษัท เจ้าพระยา ดีเวล๊อปเม้นต์ คอร์ปอเรชั่น จำกัด ซึ่งเป็นบริษัทที่มีผู้ถือหุ้นร่วมกันเพื่อให้บริการข้ามฟากแม่น้ำ

ขนาดของรายการ

ปี 2557 จำนวน 0.25 ล้านบาท (ปี 2556 จำนวน 0.34 ล้านบาท)

ความจำเป็นและความสมเหตุสมผลของรายการ

รายการดังกล่าวเป็นรายการสนับสนุนธุรกิจปกติของบริษัทในกลุ่ม Mandarin Oriental Hotel
และสำหรับเรือข้ามฟากก็เป็นการอำนวยความสะดวกให้แก่ลูกค้าของบริษัท อย่างไรก็ตาม
การให้บริการเรือข้ามฟากที่เรียกเก็บกับ บริษัท เจ้าพระยา ดีเวล๊อปเม้นต์ คอร์ปอเรชั่น จำกัด
ได้มีการยกเลิกตั้งแต่เดือนมีนาคม 2556

นโยบายการกำหนดราคา

ค่าห้องพัก เป็นราคาตลาดของอัตราค่าห้องพักที่ดีที่สุดที่ตกลงกันสำหรับบริษัท (Best Corporate
Negotiated Rate)

ค่าอาหาร เป็นราคาตลาดเทียบเท่ากับลูกค้าทั่วไป

ค่าบริการเรือข้ามฟากเดือนละ 0.12 ล้านบาท

รายจ่ายในการรับบริการจากบริษัทที่เกี่ยวข้องกัน 

ลักษณะของรายการ 

ค่าธรรมเนียมการบริหารจัดการและเครื่องหมายการค้าเป็นรายการระหว่างบริษัทฯ กับ Mandarin Oriental Services BV และ Mandarin Oriental Holdings BV 

ค่าเครื่องดื่ม เช่น ไวน์ ที่บริษัทฯ ซื้อจากบริษัท อิตัลไทยอุตสาหกรรม จำกัด และบริษัทดิอาจิโอ โมเอ็ท เฮนเนสซี่ (ประเทศไทย) จำกัด ซึ่งเป็นบริษัทที่มีผู้ถือหุ้นร่วมกัน 

ขนาดของรายการ

ปี 2557 จำนวน 150.57 ล้านบาท (ปี 2556 จำนวน 177.60 ล้านบาท)

ความจำเป็นและความสมเหตุสมผลของรายการ

รายการดังกล่าวเป็นรายการธุรกิจปกติของบริษัทและบริษัทย่อย
เนื่องจากเป็นค่าธรรมเนียมการบริหารจัดการโรงแรมและอนุญาตให้ใช้เครื่องหมายการค้าเป็นไปตามสัญญาที่ตกลงกันไว้
นอกจากนี้รายการซื้อเครื่องดื่มประเภทไวน์บางชนิดจำเป็นต้องซื้อจากบริษัทดังกล่าวเนื่องจากเป็นตัวแทนจำหน่ายไวน์ชนิดนั้นแต่ผู้เดียวในประเทศไทย

นโยบายการกำหนดราคา

ค่าธรรมเนียมการบริหารจัดการ เป็นไปตามสัญญาที่ตกลงร่วมกัน

ค่าซื้อเครื่องดื่มเป็นราคาตลาดเทียบเท่ากับลูกค้าทั่วไป